钦定古今图书集成/明伦汇编/氏族典/第564卷 > 《凌迪知万姓统谱》 > 诸葛恢
## 钦定古今图书集成/明伦汇编/氏族典/第564卷 > 《凌迪知万姓统谱》 > 诸葛恢

按《晋书诸葛恢传》：“恢字道明，琅琊阳都人也。祖诞，父
靓。恢弱冠知名，试守即丘长，转临沂令。为政和平，避
地江左，名亚王导、庾亮。于时颍川荀闿，字道明，陈留
蔡谟，字道明，与恢俱有名誉，号曰‘中兴三明。人为之
语曰：‘京都三明各有名，蔡氏儒雅荀葛清’。元帝为安
东将军，以恢为主簿，再迁江宁令。讨周馥有功，封博’”
陵亭侯，愍帝即位，征恢为尚书郎，元帝上疏留之，承
制调为会稽太守。太兴初，以政绩第一，诏增恢秩中
二千石，拜中书令，进封建安伯，以先爵赐次子虪为
关内侯。成帝践祚，加侍中金紫光禄大夫。卒年六十
二，谥曰敬。子甝嗣，位至散骑常侍。恢兄颐，字道回，亦
为元帝所器重，终于太常。